
2026 жылдың l-ші жартыжылдығында 
Шет ауданы әкімімен кездесу барысында аудан тұрғындарының көтерген өзекті мәселелері
(2026 жылдың 28 мамыр пен 17 маусым аралығы)

	Ақшатау кенті

	№
	Тұрғындардың аты-жөні мен қойылған сұрақтары
	Шешу жолдары
	Мерзімі
	Жауапты
орындаушылар 

	Орындалысы

	1. 
	М.Райымбек, 
Ақшатау кентінің тұрғыны: 2025 жылдың желтоқсан айында, кентімізге балабақша немесе мектеп ғимаратына мини-центр ашуға ата-аналардың қолың жинап өтініш берген едік. Кентте мини центр ашылады ма?
	Білім бөлімі - бірлесе отырып, мәселені талқылап, шешу жолдары қарастырылсын.

	15 тамыз
2026ж.
	Д.Карсембаев
Р.Абенова
А.Шонанова
	Ақшатау кентіндегі радиациялық фонға байланысты, мини центр ашуға мүмкіншілік жоқ. Келешекте радиациялық фонға байланысты жұмыстар жүргізіледі.

	2. 
	К.Садыкова, 
Ақшатау кентінің тұрғыны: Жылқы бағымына берілген жерге су скважинасы керек.

	Мәселені қолға алып, шешімі табылсын.
	15 тамыз
2026ж.
	Қ.Садықов
Ә.Құлсаров
А.Омаров А.Шонанова

	Жылқы бағымына  скважина бұрғылауға бюджеттен 7 млн.тг қаржы бөлініп, конкурс ойнатылды Қарағанды қаласынан  ЖК «Ержігіт» ұтып алды, жұмыстарын бастайды. Загон бойынша Ақжал кентінен көктемде кран сұратып, техникамен материалдарын тасытып берген болатынбыз.

	3. 
	А.Каримова, 
Ақшатау кентінің тұрғыны: Мәдениет үйінің отқазандықтары тозған, 2008 жылғы орнатылған. Бұл екі отқазандықтарды 2 рет дәңекерледік, 3-ші рет дәңекерлеуге келмейді. Отқазандықтар мүлдем жарамсыз. Сізден отқазандықтарға жөңдеу жұмыстарын сұраймын.

	Мәселені талқылап, шешу жолдары қарастырылсын.

	15 тамыз
2026ж.
	Қ.Садықов
А.Ахметов А.Шонанова

	Ақшатау мәдениет үйінің 2 отқазандығын ауыстыру үшін жергілікті бюджеттен қаржы бөлініп, Мемлекеттік сатып алу заңына сәйкес конкурстық рәсімдер өткізілді.  Конкурстық рәсімдердің қорытындысы бойынша «GLOBALSNAB NUR KZ» ЖШС мердігер ұйым ретінде жеңімпаз болып анықталып, жөндеу жұмыстарын бастады. Жұмыс барысында мәдениет үйіне 2 жаңа қазандық жаңадан орнатылды. 

	Ақжал кенті

	1. 
	Кусаинова Гульжан, 
Ақжал кентінің тұрғыны:
Дюсенбай көшесінің тұрғындары атынан келіп отырмын. Көшенің асфальты мәселесін екі жыл болды көтеріп жүргенімізге, шешілмей жатыр. Өзімнің мүгедектігі бар қызым бар, бұл жолмен жүру қыйындыққа соғады. Сонымен қатар, көше жарықтандырылмаған. Осы мәселелерді шешіп беруіңізді сұраймын.

	Мәселені анықтап, жобалау сметалық құжаттары дайындалып, бюджеттік сұраныс жолдансын.

	15 тамыз
2026ж.
	Қ.Садықов
Е.Әбдірәсіл
	Жобалау сметалық құжаттары әзірленді. 2027 жылғы аудандық бюджетке сұраныс болады.

	2. 
	Зубайрин Нурслан, 
Ақжал кентінің тұрғыны: 
Ескі аурухананың ғимараты құлайын деп тұр, оны неге қолға алмайды. 
	ТКШ бөлімі - бірлесе отырып, мәселені талқылап, шешу жолдары қарастырылсын.

	15 тамыз
2026ж.
	Қ.Садықов
А.Аманжолов
Е.Әбдірәсіл
	Ескі аурухана нысанын сату мақсатында аукционға шығарылды. Алдағы уақытта ұтып алған адам ғимаратқа жөндеу жұмысын жасап іске жаратады

	3. 
	Мусабеков Баянды, 
Ақжал кентінің тұрғыны:
12 км.жолдың ортасында қауіпті жер бар, сол жөнделсе.
	«Nova-Цинк» ЖШС кәсіпорынымен келіссөз жүргізіліп, шешу жолдары қарастырылсын.

	15 тамыз
2026ж.
	Қ.Садықов
Е.Әбдірәсіл

	Демеушілік есебінен 12 шақырым жолдың қауіпті жеріне жөндеу жұмыстары жүргізілді.

	Мойынты кенті

	1. 
	Мухашев Султанкул, Мойынты кентінің тұрғыны:
Сұрақ - Абай және Байсейтова көшелеріне асфальт төсеп берсеңіздер.
	Жобалау сметалық құжаттары әзірленіп, сұраныс берілсін.

	15 тамыз
2026ж.
	Қ.Садықов
Ә.Құлсаров С.Тұрабеков

	Мойынты кенті бойынша Абай және Байсейтова, Қыздарбек көшелеріне асфальт төсеу 2027 жылға жоспарға ендібүгінде сметалық құжаттары рәсімделуде.

	2. 
	Ахметова Бакыт, Мойынты кентінің тұрғыны:
Мойынты-Ақжал тас жолын яғни 30 шақырымдық жолын жақсартып берсеңіздер?






	ТКШ бөлімі - бірлесе отырып, мәселені талқылап, шешу жолдары қарастырылсын.

	15 тамыз
2026ж.
	Д.Карсембаев
Ә.Құлсаров С.Тұрабеков

	Мойынты-Ақжал тас жолы 30 шақырымдық жолды жақсарту бойынша «Бапы Майнинг» кәсіпорынына ұсыныс берілді.

	Киікті ауылдық округі

	1. 
	Есжанов Марат, 
Киікті ауылының тұрғыны:
Учетта тұруыма байланысты 7 дәрі-дәрмек беру қарастырылған. Бірақ қазіргі таңда тек 2 ғана алып отырмын. Қалған 5 өз қаражатыма сатып алудамын. Дәрі -дәрмектер қашан толық беріледі?
	Орталық аурухана – Киікті ауылы бойынша берілетін дәрі-дәрмектер тізімі зерделеніп, келесі айдан бастап қажетті дәрі-дәрмектердің толық көлемде қамтамасыз етілуі ұйымдастырылсын.
	15 тамыз
2026ж.
	Д.Карсембаев
А.Аманжолов
М.Смагулов
	Есепте тұрған дәрі-дәрмектер аудандық орталық ауруханаға тапсырылған. Қазіргі уақытта есептегі дәрі-дәрмектермен толық қамтамасыз етілді.

	2. 
	Торебеков Тумабай, 
Киікті ауылының тұрғыны:
1.Сұрақ: Ток қуаты мүлдем әлсіз. Сол себепті қосымша трансформатор қойып берулеріңізді сұраймын.
	Электртасымалдау ЖШС мен бірлесіп, мәселенің шешу жолдары қарастырылсын.

	15 тамыз
2026ж.
	Қ.Садықов
Ә.Құлсаров
М.Смагулов
	Ауылдағы электр қуатының жеткіліксіздігі мәселесі бойынша тиісті шаралар қабылдау мақсатында мәселе Электртасымалдау ЖШС жолданып, орнату жүктелді. Мәселе бақылауда. 

	3. 
	2.Сұрақ: ФАП-та дәрігер, медбике мамандары мүлдем жоқ. Соған байланысты ауылға қажетті маман жіберулеріңізді сұраймын.
	Мәселені қолға алып, шешімі табылсын.
	15 тамыз
2026ж.
	Д.Карсембаев
Ж. Аманжолов
М.Смагулов
	ФАП-қа дәрігер, медициналық мамандар қажет екендігі туралы аудандық медициналық ұйымға бірнеше рет ұсыныс жолданды. Алайда, қазіргі таңда ауданда медицина мамандарының тапшылығына байланысты ауылға мамандарды тарту мәселесі әлі де өзекті болып отыр. 
Ауылға мамандардың жұмысқа келуіне жағдай жасау және кадрмен қамтамасыз ету бойынша жұмыстар жалғасуда.



	4. 
	Кантеева Манар
Киікті ауылының тұрғыны: 
Кітапхана ғимараты апаттық жағдайда болуына байланысты, басқа ғимаратқа көшіріп беруіңізді сұраймын.
	Талапқа сай келетін ғимарат анықталып, аудандық бюджеттен қажетті қаражат қарастыру арқылы мекемені басқа ғимаратқа көшіру жұмыстары ұйымдастырылсын.
	15 тамыз
2026ж.
	Д.Карсембаев
А.Ахметов
М.Смагулов

	Киікті ауылдық кітапханасын орналастыруға талапқа сай, қолайлы ғимарат анықталды. Аталған ғимаратты жергілікті бюджет қаражаты есебінен сатып алу және Киікті кітапханасын аталған ғимаратқа көшіру жұмыстары жоспарлануда.

	5. 
	Рымбеков Абзал
Киікті ауылының тұрғыны:
Ауылдың шетінде дайын бос тұрған ғимарат бар. Сол ғимаратқа жөңдеу жұмыстарын жүргізіп, өрт сөндіру бекетін салсаңыздар және өрт сөндіру көлігін берсеңіздер?

	Аталған мәселе бойынша тиісті жұмыстар жүргізіліп, өтініш иесіне жауабы берілісн.

	15 тамыз
2026ж.
	Қ.Садықов
Ғ.Әбілбай
М.Смагулов
	Қазіргі уақытта нысанды салуға қажетті қаражаттың бөлінуі күтілуде.

	К.Мынбаев атындағы ауылдық округі

	1. 
	Ахметова Қарашаш, 
Қызылтау ауылының тұрғыны:
Өткен жолғы кездесуде Қызылтау-Ортау аралығындағы тас жолды құм төгіп, қырып тегістеп жөндеу жұмыстарын жүргізіп берем деп айтып едіңіз орындалмады. Енді қашан орындалады ?

	Мәселені қолға алып, заңдылқтарға сәйкес шешу жолдары қарастырылсын. Өтініш иесіне жауабы берілсін.

	15 тамыз
2026ж.
	К.Садыков
А.Құлсаров
А.Копенов
	Жеке кәсіпкер Мукушев Ғарифолла Қызылтау-Ортау аралығындағы тас жолды құм төгіп, қырып тегістеп жөндеу жұмыстарын жүргізіп, толығымен аяқтады.

	Ортау ауылдық округі

	1. 
	Куатов Өміртай 
Ортау ауылының тұрғыны:
1.Сұрақ: Ауылымызда 4 жерде карьер қазылып жатыр шектеу қоюға болмайма?
	Мәселені анықтап, өтініш иесімен түсіндірме жұмыстары жүргізілсін.

	15 тамыз
2026ж.
	О.Стыбаев
Т.Базылов
М.Дюсембаев
	Ақадыр-Көктіңкөлі бағыты бойынша жол жөндеу жұмыстары аяқталғаннан кейін қайта қалпына келтіру жұмыстары жүргізіледі

	2. 
	2.Сұрақ: Ортау ауылының кіре беріс жолы жөңделеді деп айтылғалы неше жыл өтті, қашан жөнделеді?
	ТКШ бөлімі - бірлесе отырып, мәселені талқылап, шешу жолдары қарастырылсын.

	15 тамыз 2026ж.
	Қ.Садықов
Ә.Құлсаров
М.Дюсембаев
	Биылғы жылға сметалық құжаттар дайындалып жатыр.  Құжаттар толық дайын болғаннан кейін облыстан бюджет сұралынады.

	3. 
	Мусин Ғабит 
Ортау ауылының тұрғыны:
1.Сұрақ: Шекаралас 4 шаруа қожалығының жері бар, ешқайсы мақсатты пайдаланып отырған жоқ. Игерілмей жатқан жерлерді мемлекеттік қорға қайтарып алу жұмыстары жүргізілсе.

	Мәселені анықтап, заңдылықтарға сай шешу жолдары қарастырсын.

	15 тамыз 2026ж.
	О.Стыбаев
Т.Базылов
М.Дюсембаев
	Ортау а/о қарасты «Қуаныш» және «Ұлан» шаруа қожалықтары бойынша тексеріс жүргізілді. «Қуаныш» ш/қ-на берілген жер учаскесінің мерзімі өтіп кеткен. «Ұлан» ш/қ жетекшісі Каскатаев С. қайтыс болған, мұрагері-ұлы Каскатаев А. өз атына құжаттарды рәсімдеп жатыр.

	4. 
	2.Сұрақ: Ортау ауылдық округінің амағында биыл жауын-шашынның аз болуына байланысты шөп жоқ. Соған байланысты Ортау ауылдық округін қуаншылық аймақ ретінде тізімге енгізсеніздер.

	Мәселені анықтап, өтініш иесімен түсіндірме жұмыстары жүргізілсін.

	15 тамыз 2026ж.
	О.Стыбаев
Е.Абишев
М.Дюсембаев
	Шет ауданы бойынша ешқандай округтер қауіпті аймаққа кірген жоқ.

	Ақшоқы ауылдық округі

	1. 
	Абишева Несипжан,
Ақшоқы ауылының тұрғыны:
Ақшоқы және Талды елді мекендерінің арасындағы көтерме жолдарына ой-шұңқыр жерлеріне тегістеу жөндеу жұмыстары  жүргізілсе? 

	Сметалық жобалық құжаттары жасалып, мәселені талқылап, шешу жолдары қарастырылсын.

	15 тамыз
2026ж.
	Қ.Садықов
Ә.Кулсаров
Ж.Жолдыбеков
	Қызылтау ауылына кіреберіс автомобиль жолының 18-54 шақырым аралығында, атап айтқанда Талды – Ақшоқы елді мекендері арасындағы жол учаскесінде пайда болған шұңқырларды жою және жолдың жүруге қолайлылығын қамтамасыз ету мақсатында автомобиль жолдарын күтіп-ұстау жөніндегі шарттық міндеттемелер шеңберінде мердігер ұйым тарапынан тегістеу жұмыстары жүргізілді.
Сонымен қатар, аталған жол учаскесінің техникалық жай-күйін жақсарту мақсатында орташа жөндеу жұмыстарын жүргізу бойынша жобалау-сметалық құжаттамасы әзірленуде. Жобалау-сметалық құжаттамасы белгіленген тәртіппен дайындалып, тиісті рәсімдерден өткеннен кейін, орташа жөндеу жұмыстарын қаржыландыру үшін облыстық бюджетке бюджеттік өтінім енгізілетін болады.
Бюджеттік өтінімнің қаралуы және тиісті қаржының бөлінуіне қарай орташа жөндеу жұмыстарын жүргізу мәселесі қарастырылатын болады.

	2. 
	Дюсембеков Серик, 
Ақшоқы ауылының тұрғыны: 
Ауылымыздағы тұрмыстық қатты қалдықтар төгетін орынды ретке келтіруге және тазалау жұмыстарын жүргізуге бюджеттен қаржы бөлу мәселесін қарастыруыңызды сұраймыз?
	Мәселені талқылап, шешу жолдары қарастырылсын.

	15 тамыз
2026ж.
	Қ.Садықов
Ә.Кулсаров
Ж.Жолдыбеков
	Өтініш иесінің жұмысқа орналасу мәселесі шешіліп, 2026 жылғы 1 шілдеден бастап Ақшоқы ауылының клуб үйіне жұмысқа орналастырылды.

	3. 
	Сахиева Меруерт, 
Ақбауыр ауылының тұрғыны:
Ауыл тұрғындарын медициналық порталға тіркеу жұмыстарын жергілікті медициналық пункт арқылы жүзеге асыру үшін тиісті қолжетімділік өзіміздің медбикеге беру мәселесін шешіп берсеңіздер? 

	Мәселені талқылап, шешу жолдары қарастырылсын.

	15 тамыз
2026ж.
	Д.Карсембаев
Ж.Аманжолов
Ж.Жолдыбеков
	Учаскелік дәрігерлер мен орташа медицина қызметкерлеріне тиісті түсіндіру жұмыстары жүргізіліп, жұмыс тиісті деңгейде жолға қойылды.

	Талды ауылы

	1. 
	Алибаева Алтын, 
Талды ауылының тұрғыны:
«Алтын жас» бағдарламасы бойынша жұмыс қашан болады?
	Мәселені анықтап, өтініш иесіне жауабы берілісн.

	15 тамыз
2026ж.
	Д.Карсембаев
Т.Ошанова
Н.Абжанов
	Аудандық мәдениет үйінде «Алтын жас» бағдарламасы аясында бос жұмыс орынның болмауына байланысты А.А.Сиязқызын жұмысқа орналасуына мүмкіндік болмады.

	2. 
	Абенқызы Рымтай, 
Талды ауылының тұрғыны:
Менің қоятын сұрағым біздің ауылда участковый жоқ. Ауылымызға тұрақты участковый берсеңіздер?

	Мәслені қолға алып, шешу жолдары қарастырылсын.

	15 тамыз
2026ж.
	Д.Карсембаев
Ә.Құрманғалиев
Н.Абжанов
	Талды ауылдық округі бойынша учаскелік полиция инпекторы мәселесі шешіліп, ағымдағы жылдың қаңтар айынан бастап  М.К.Садуакасов учаскелік полиция инспекторы болып тұрақты түрде тағайындалды.

	3. 
	Толеуов Саят, 
Талды ауылының тұрғыны:
Нұраталды-Талды аралық жолы қашан жөнделеді?
	Заңдылықтар аясында шешу жолдары қарастырылсын. Өтініш иесіне жауабы берілсін. 

	15 тамыз
2026ж.
	Қ.Садықов
С.Ахмедия
Н.Абжанов
	Талды – Нұраталды аралық жолын 2026 жылдың жоспары бойынша жөндеу жұмыстарына сұраныс жасалуда. 

	Нұраталды ауылдық оокругі

	1. 
	Кубенов Орынбай, 
Нұраталды ауылының тұрғыны:
1.Сұрақ: Ауылымызда су жиі тоқтап қалады. Су ұңғымасын, ауылымызда бұрыннан келе жатқан бұлақ басында ұңғыма бар соған ауыстырса?
	Мәселені қолға алып, шешу жолдары қарастырылсын.

	15 тамыз
2026ж.
	Қ.Садықов
А.Омаров
Е.Құтышев


	Су ұңғымасы тазаланды. Ауыз су тұрақты келіп тұр.

	2. 
	2.Сұрақ: Ауылымыздағы қоқыс төгетін орын аумағы үлкейіп, жайылып келеді. Жол жөндегенде қазған карьерлер бар, күл-қоқысты соның ішіне төксе?
	Алдағы болатын сессияға қаражатқа сұраныс берілсін. 

	
	Қ.Садықов
Ә.Құлсаров
Е.Құтышев

	Қоқыс қазіргі уақытта арнайы белгіленген қоқыс полигонына шығарылып төгілуде. Полигон орналасқан жер учаскесі заңнама талаптарына сәйкес рәсімделген.
Қазақстан Республикасының экологиялық заңнамасына сәйкес, тұрмыстық қалдықтарды арнайы белгіленбеген орындарға, оның ішінде карьерлерге төгуге жол берілмейді. Осыған байланысты карьер аумағына қоқыс төгуге болмайды.
. 

	3. 
	3.Сұрақ: Жарық жиі сөнеді. Жөндеу жұмыстары жүргізілсе?
	Аталған мәселе бойынша электртасымалдау кәсіпорынға арнайы хат жолдансын.
	
	Қ.Садықов
Ә.Құлсаров
Е.Құтышев
	Жөндеу жұмыстары жүргізілуде.

	4. 
	Ныгманов Манас, 
Нұраталды ауылының тұрғыны:
[bookmark: _Hlk232420161]Өзеннің арнасы Дамбының бойымен кетіп жатыр. Сол арнаны қазып, бұрынғы арнасына бұрса?
	[bookmark: _Hlk232420184]ТКШ бөлімі - бірлесе отырып, мәселені талқылап, шешу жолдары қарастырылсын.

	15 тамыз
2026ж.
	Қ.Садықов
Ә.Құлсаров
Е.Құтышев

	Санация жасауға ТЖ бөліміне хат жолданған.

	Красная поляна ауылдық округі

	1. 
	Карыбаев Акпар Курметті, 
Красная поляна ауылының тұрғыны:
1.Сұрақ: Мектептің күрделі жөндеу жұмыстарын жүргізу қажет?
	Білім бөлімі - бірлесе отырып, мәселені талқылап, шешу жолдары қарастырылсын.
	15 тамыз
2026ж.
	Д.Карсембаев
Қ.Садықов
Р.Абенова
Ж.Шайжанов

	Биылғы жылы мектептің тоқ жүйесі мен акт залына жөндеу жұмыстары жүргізілді. Келер жылғы күрделі жөндеу жұмыстарын жүргізу жоспарланып отыр.

	2. 
	2.Сұрақ: Мектептің жылу жүйесі отқазаның толық ауыстыру мәселесін қарастыру қажет?


	Білім бөлімі - бірлесе отырып, мәселені талқылап, шешу жолдары қарастырылсын.
	15 тамыз
2026ж.
	Д.Карсембаев
Қ.Садықов
Р.Абенова
Ж.Шайжанов

	Отқазандығына 2дана жаңа қазандық орналып, жаңадан үрлеу жүйесі мен желдету жүйесі жасалды. 

	Дәрия кенті

	1. 
	Сүлейменов Ермек, 
Дәрия кентінің тұрғыны:
Кентімізге жаңадан мектеп қажет. Биылғы жылға салып берулеріңізді сұраймын. 
	Облыс басқармасына ұсыныс берілсін. Мәселе бақылауда ұсталсын. Өтініш иесіне жауабы берілсін.

	15 тамыз
2026ж.
	Д.Кәрсембаев
Р.Абенова
С.Мустафин
	Ауылдық округ әкімдігі тарапынан мектеп ғимаратын салу үшін арнайы жер белгіленіп, құжаттары рәсімделген. Аудан әкімдігі тарапынан мектеп құрылысынығ типтік үлгідегі 100 балаға арналған мектеп ғимаратының жобасы дайындалған. Аталған құрылыс жұмыстары облыстық бюджеттен қолдау болған жағдайда жүзеге асырылатын болады.

	2. 
	Жакупова Райхан, 
Дәрия кентінің тұрғыны: 
Біраз елді мекенде кіре берістерінде ауыл атауымен арка бар. Біздің кентке кіре беріске арка салып берсе. 


	Ааталған мәселе бойынша өтініш иесімен түсіндірме жұмыстары жүргізілсін.

	15 тамыз
2026ж.
	Қ.Садықов
Ә.Құлсаров
С.Мустафин
	Тұрғындардың сұранысына сәйкес аудандық бюджеттен қажетті қаражат көлемі бөлініп, ағымдағы жылдың тамыз айында арка құрылысы аяқталды.

	3. 
	Оскембеков Ғалым, 
Дәрия кентінің тұрғыны:
Кентімізге жаңадан үйлер салынса.
	Ааталған мәселе бойынша өтініш иесімен түсіндірме жұмыстары жүргізілсін.

	15 тамыз
2026ж.
	Қ.Садықов
Т.Шамгунова
С.Мустафин
	Қазіргі таңда Дәрия кентінде тұрғын үйге мұқтаж ретінде тіркелген және кентте тұрақты тұратын тек 1 азаматша бар. Аталған азаматшаға 2025-2026 жылдары аудан орталығынан және кентке жақын орналасқан Красная поляна елді мекенінен тұрғын үй алу ұсынылды. 2025 жылы Тұрғын үй қатынстары туралы ҚР-ның Заңына сәйкес, «Отбасы банк» АҚ-ның бекіткен нормаларында көрсетілген отбасылық кірістің асып кетуіне байланысты, аталған азаматшаға тұрғын үй берілмеді. Осы себепті кентте жаңадан жалдамалы тұрғын үй салу қажеттілігі жоқ. 

	Кеншоқы ауылдық округі

	1. 
	Умралинова Гүлден,
Кеншоқы ауылының тұрғыны:
Менің отбасымда жолдасымда өзімде  жұмыс жасамаймын, ауылдың спорт кешеніне жұмысқа тұра алмай қойдым.
	Мәселені қолға алып, заңдылықтар аясында шешу жолдары қарастырылсын. Өтініш иесімен түсіндірме жұмыстары жүргізілсін. 

	15 тамыз
2026ж.
	Д.Карсембаев
А.Кулейменов
Т.Ошанова


	Азаматша Умиралинова Гулден ауылдың спорт кешенінде ашық  жұмыс орыны болмағандықтан жұмысқа қабылданбады, қәзіргі таңда Кеншоқы клуб үйіне от-жағушы ретінде маусымдық жұмысқа қабылданды

	2. 
	Жұматаев Мақсат,
Кеншоқы ауылының тұрғыны:
Мал бағылым неге  ұйымдастырылмайды, бүкіл мал ауыл ішінде тұрады.
	Мәселені анықтап, өтініш иесімен түсіндірме жұмыстары жүргізілсін.

	15 тамыз
2026ж.
	О.Стыбаев
А.Күлейменов



	Мал бағымын ұйымдастыру бойынша ауыл тұрғындарымен бірнеше рет кездесулер өткізіліп түсіндірме жұмыстары жүргізіліп хаттамасы жасалынды.

	3. 
	Нұржаубаев Ғабидолла,
Кеншоқы ауылының тұрғыны:
Ауыз судың сапасы жақсы емес, тереңдетіп қазу керек.
	Мәселені қолға алып, шешу жолдары қарастырылсын. 

	15 тамыз
2026ж.
	Қ.Садықов
А.Омаров
А.Кулейменов

	Қәзіргі таңда мердігер компаниямен келісіп осы жылдың аяғына дейін су ұңғымасын тереңдету жұмыстары жүргізілетін болады.

	Тағылы ауылдық округі

	1. 
	Ө.Рахымжанов,
Жұмыскер ауылының тұрғыны:
Біздің шаруа
қожалықтарының жерінен бұрын су тартылып қалған бұлақтарды қайтадан қаздыртып су шығару үшін, бұрғылау жұмыстары қажет. Сол үшін біздің ауылға бұрғылау техникаларын келуіне ықпал жасасаңыз. 
	Заңдылықтарға сәйкес қаражат қарастырылып шешілсін.

	15 тамыз
2026ж.
	Қ.Садықов
А.Омаров
С.Алишев

	Жеке меншік шаруа қожалықтары өз тараптарынан қаражат бөліп бұрғылау жұмыстарын өздері жүргізеді.  Егер де халықтың мал жайылымына бұрғылау қажет болса мемлекет тарапынан қаражат бөлуге ықпал жасаймыз. 


	2. 
	Қ.Акимов 
Жұмыскер ауылының тұрғыны:
1.Сұрақ: Біздің ауылда тоқ жүйесінің линиясы иесіз болғандықтан соны ауданның балансына алып жөндеу жұмыстарына қаржы бөлінсе. 
	Мәселе заңдылықтар аясында қарастырылып, шешімі табылсын. Өтініш иесіне жауабы берілсін.
	15 тамыз
2026ж.
	Қ.Садықов
С.Алишев
Ә.Құлсаров

	Иесіз мүлік ретінде тіркеуге алынып, бір жылдан кейін иесіз деп танылып  аудандық балансқа алынып ары қарай жөндеу жұмыстары қарастырылатын болады. 


	
	2.Сұрақ: Ауылдағы қылмыс және жол қауіпсіздігінің алдын алу мақсатында ауылға кіре беріске видео бақылау камераларымен қамтамасыз етілсе. 
	Аудандық бюджеттен қаражатқа сұраныс берілсін.

	15 тамыз
2026ж.
	Д.Карсембаев
Ә.Құрманғалиев
С.Алишев

	Алдағы уақытта Аудандық бюджеттен қаражатқа сұраныс берілетінін жеткіземін.


	3. 
	Б.Боқайтегі 
Жұмыскер ауылының тұрғыны:
Ауылдағы Абай ЖББМ мектебінің алдында бұрынан салынған интернат мекемесі бүгінгі күнде ескіріп пайдаланылмай оқушылардың өміріне қауіп төндіріп тұр.Сондықтан ауылдың қоғамдастық мүшелері комиссиясының құрамымен бірлесіп бұзу акт жасау арқылы жарамсыз болып танылып, нысанды бұзу жұмыстары жүргізілсе. 
	Мәселе заңдылықтар аясында қарастырылып, шешімі табылсын. Өтініш иесіне жауабы берілсін.
	15 тамыз
2026ж.
	Д.Карсембаев
Р.Абенова
С.Алишев

	Ауылдың қоғамдастық мүшелері комиссиясының құрамымен бірлесіп отырыс өткізіліп,хаттамасы Абай ЖББМ мектебінің директорының уақытша м.а Айман Сериковнаға тапсырылған.

	4. 
	Ө.Рахымжанов,
Жұмыскер ауылының тұрғыны:
Қызылту елді мекенінің арасындағы жолдың қазіргі жағдайы өте төмен. Шұңқырлардың ойылып қалғандықтан тұрғындардың жүріп тұруына қиындық туғызуда, тегістеу жұмыстарына қаражат бөлінсе. 

	Жобалау сметалық құжаттары әзірленіп, бюджеттік сұраныс жолдансын.

	15 тамыз
2026ж.
	Қ.Садықов
Ә.Құлсаров
С.Алишев

	Қызылту елді мекенінің арасындағы жолдың қазіргі жағдайына байланысты жобалау сметалық құжаттары әзірленген,қаражаттың болмауыңа байланысты аудандық бюджеттен қаражат қарастырылмады.

	Төмеңгі Қайрақты ауылдық округі

	1. 
	С.Т.Малтабаров,
Т.Қайрақты ауылының тұрғыны: Біздің ауылда Түсіпов Қайролла деген азамат ауылға жанашырлық танытып, демеушілік көрсетіп, ауылымыздың көркеюіне үлес қосып жүр. Осы азаматты аудан тарапынан марапаттау мәселесін қарастыруыңызды сұраймын.
	Мәселені анықтап, өтініш иесімен түсіндірме жұмыстары жүргізілсін.
	15 тамыз
2026ж.
	М.Айқынбаев
	Аталған мәселе бойынша өтініш иесімен түсіндірме жұмыстары жүргізілді.

	2. 
	А.Малтабаров,
Т.Қайрақты ауылының тұрғыны:
1.Сұрақ: Біздің ауылда мал жаюға жер жетіспейді. Осы мәселе бойынша түсіндірме берсеңіздер.
	Осы мәселе бойынша тиісті өтініш жолданып. Заңнама талаптарына сәйкес жауап берілсін.

	15 тамыз
2026ж.
	О.Стыбаев
Т.Базылов М.Айқынбаев

	Т.Қайрақты а/о әкімдігіне 4652 га мал жайылымына берілген. Қазіргі таңда қосымша пайдаланылмай жатқан жерлердің үлесінен жер учаскелері қарастырылуда.

	5. 
	2.Сұрақ: Ауылымызда мал сою цехы жоқ. Көрші ауылдағы мал сою цехы алыс орналасқан. Осыған байланысты ауылымыздан мал сою цехын ашу мүмкіндігін қарастыруыңызды сұраймыз.
	Тұрғындар мен шаруа қожалықтарының сұранысын ескере отырып, ауылдағы бос тұрған ғимараттарды пайдаланып, мал сою цехын ашу мүмкіндігі қарастырылсын.

	15 тамыз 2026ж.
	О.Стыбаев
Ж.Түсіпов 
М.Айқынбаев

	Қазіргі уақытта мал цехын алуға ниетті шаруа қожалықтары мен кәсіпкерлер тарапынан ұсыныстар қарастырылуда. Қазіргі таңда Төменгі Қайрақты ауылына жақын орналасқан Тағылы ауылында Қ.Акимовтың шаруа қожалығында мал сою алаңы ұйымдастырылған. Төменгі Қайрақты ауылының тұрғындары сойылып сатылатын малдарын аталған шаруа қожалығына жеткізіп, ветеринар мамандардың қадағалауымен сойғызып, тиісті ветеринариялық құжаттарын алуға болады.

	3. 
	Е.Аманбеков,
Т.Қайрақты ауылының тұрғыны:
Х.Сәрінжіп атындағы жалпы орта білім беретін мектеп ғимаратының жанында апаттық жағдайда тұрған электр бағанасын ауыстырып берулеріңізді сұраймын.

	Электртасымалдау ЖШС мен бірлесіп, мәселенің шешу жолдары қарастырылсын.

	15 тамыз
2026ж.
	Қ.Садықов
Ә.Құлсаров
М.Айқынбаев

	Электр бағанасын «Электртасмалдау» ЖШС-нің тарапынан тексеру жұмыстары жүргізіліп, құлап қалу қауіпі жоқ екендігін мәлімдеді.

	Өспен ауылдық округі

	1. 
	Макажанов Еркебулан, 
Өспен ауылының тұрғыны:
Қ.Сәтпаев көшесінде кешкі уақытта электр энергиясын тұтыну көлемі артқан кезде кернеу төмендеп, тұрғындарға қолайсыздық туғызады. Көшеге қосымша трансформатор орнату және тозығы жеткен электр желілерін жаңарту керек.
	Электртасымалдау ЖШС мен бірлесіп, мәселенің шешу жолдары қарастырылсын.

	15 тамыз
2026ж.
	Қ.Садықов
Ә.Құлсаров
А.Абилов

	«Электрасымалдау» ЖШС хат жолданды, жауап күтілуде. Тоқ кернеуі тексерілді, кешкі уақытта төмендейді.

	2. 
	Бейсембаев Жасұлан, 
Өспен ауылының тұрғыны:
Ауызсудың резервуары ашық жатыр, соны қоршап, санитарлық тазалық жұмысын жүргізіп беруін сұрайды.

	Аталған мәселе бойынша Су-беру ЖШС кәсіпорынға арнайы хат жолданып, шешу жолдары қарастырылсын..

	15 тамыз
2026ж.
	Қ.Садықов
Ә.Құлсаров
А.Абилов

	1. «Су беру» ЖШС басшысы А.Ж.Сериков  мырзаға хат жолданды.
2. Су резервуарлары жөне су беретін қорым әкімшіліктін балансында болғандықтан, қаржыландыру әкімшіліктен болу керек деген жауап алынды. 2027 жылғы бюджетке сұраныс өзірленіп жіберіледі.
3. Хлордау жұмыстары жүргізілді.

	3. 
	Туякова Алмагүл, 
Айғыржал ауылының тұрғыны:
Айғыржал ауылының мектебі жанында тоқ столбасы қисайып, құлауға шақ тұр, соны жөндеп берсе. Столба құласа ауылдың барлық тоғы сөнетін қауіп бар.
	Аталған мәселе бойынша электртасымалдау кәсіпорынға арнайы хат жолдансын.

	15 тамыз
2026ж.
	Қ.Садықов
Ә.Құлсаров
А.Абилов

	
«Электрасымалдау» ЖШС хат жолданды, қазыргі уақытта орындалмады.

	4. 
	Алтайбаева Перизат,
Өспен ауылының тұрғыны:
Әскер жасындағы баласының 1-топ мүгедегі, әрекетке қабілетсіз әкесіне қамқоршылық жасап отырған себебінен және отбасының жалғыз қомқоршысы ретінде әскерге шақыруын кейінге қалдыруын сұрайды.
	Мәселені анықтап, өтініш иесімен түсіндірме жұмыстары жүргізілсін.
	15 тамыз
2026ж.
	Д.Карсембаев
А.Карашин
А.Абилов
	1. Алтайбаева Перизат мүгедектігі бар жолдасын бағу үшін төлемдерін алып отыр. Ол төлемдерден бас тартпайтынын айтты.
2. Баланы әскерден алып қалуға еш занды себеп жоқ
3. Түсініктеме жұмыстары жүргізілді, ресми хат Алтайбаеваға жіберілді

	5. 
	Серкебаев Жангелді, 
Өспен ауылының тұрғыны:
1-сұрақ: Амбулаторияға жаңадан берілген көлік не себептен жүрмейді? 
	Аталған мәселе бойынша, өтініш иесімен түсіндірме жұмыстары жүргізілсін.
	15 тамыз
2026ж.
	Д.Карсембаев
А.Аманжолов А.Абилов

	Өспен ДА-ның санитариялық автокөлігі жол-көлік оқиғасына байланысты жөндеу жұмыстарында тұр. Медициналық қызметтің үздіксіздігін қамтамасыз ету мақсатында уақытша басқа санитариялық автокөлік берілді.

	6. 
	2-сұрақ: Ауыл медбикелері ауырған адамдарды ауырлық дәрежесі бойынша аудандық Ағадыр емханасына емес, Қарағанды қаласындағы облыстық емханаға неліктен апармайды?
	Заңдылықтарға сай атқарылып жатқан жұмыстар бойынша өтініш иесімен түсіндірме жұмыстары жүргізілсін.

	15 тамыз
2026ж.
	Д.Карсембаев
А.Аманжолов А.Абилов

	Ауылдық медициналық пункттердің негізгі міндеті – пациенттің жағдайын бастапқы бағалау және медициналық көмектің қажетті деңгейін анықтау. Науқастың жағдайының ауырлық дәрежесіне қарай ол аудандық аурухананың тиісті бөлімшесіне немесе медициналық көрсетілім болған жағдайда облыстық деңгейдегі медицианылқ ұйымға жолданады. Бұл ретте науқасты бірден Қарағанды қаласындағы облыстық емханаға апару барлық жағдайда қажет емес, себебі пациентті тасымалдау медициналық көрсетілімдерге, жағдайының ауырлығына және дәрігердің жолдамасына сәйкес жүзеге асырылады. Ауыр жағдайдағы науқастар жедел медициналық жәрдем бригадасы арқылы тиісті деңгейдегі стационарға жеткізіледі.

	7. 
	М.Маукулов,
Өспен ауылының тұрғыны:
Әулиетас көшесіне балалар ойын алаңы керек.
	Жобалау сметалық құжаттары әзірленіп, бюджеттік сұраныс жолдансын.

	15 тамыз
2026ж.
	Қ.Садықов
Ә.Құлсаров
А.Абилов

	Смета жасалды, бюджетте қаражат бөлінген жағдайда орындалады. Ресми жауап хаипен аудан әкімінін атына жіберілді

	С.Сейфуллин атындағы кент

	1. 
	Б.Жұман,
Сейфуллин атындағы кент тұрғыны:
Кентте орналасқан «Торы айғыр» атындағы ипподромды құжаттарын  рәсімдеп,  заңдастырылса және жаңадан салынған  мектептің жанындағы қиғаш орналасқан екі электр желісінің бағаналары  жолға кедергі болу мәселесін қарастыру.
	Өтініш иесіне жауабы берілсін немесе түсіндірме жұмыстары жүргізілсін.
	15 тамыз
2026ж.



	Қ.Садықов
Ә.Құлсаров
А.Балғабек

	Кентте орналасқан «Торы айғыр» атындағы ипподромның құжаттарын рәсімдеу жұмыстары жүргізілуде.

	2. 
	 М.Адамбеков,
С.Сейфуллин атындағы кент тұрғыны:
Береке көшесінде асфальт төселгеннен кейін көлік қозғалысы көбейді. Осыған байланысты тұрғындардың, әсіресе балалардың қауіпсіздігін қамтамасыз ету мақсатында жолға жасанды жол кедергісін орнатуды және балалар ойын алаңын салу қажет.
	Заңдылықтарға сай қарастырып, өтініш иесіне жауабы берілсін.
	15 тамыз
2026ж.
	Қ.Садықов
Ә.Құлсаров А.Балғабек

	Балалардың қауіпсіздігін қамтамасыз ету мақсатында жолға жасанды жол кедергісін орнату жұмыстары демеушілік көмегімен қазан айында орнатылды. Балалар ойын алаңын жобалық-сметалық құжаттары дайындалып, бюджеттік сұраным жолданды.

	3. 
	Б.Махметов,
С.Сейфуллин атындағы кент тұрғыны: 
Кент  кошелеріне,  балалар ойын аландарына, мәдени қоғамдық  орындарында қауіпсіздікті қамтамасыз ету мақсатында  бейне камералар орнатылса.
	Заңдылықтарға сай қарастырып, шешу жолдары қарастырылсын. 
	15 тамыз
2026ж.
	Қ.Садықов
Ә.Құлсаров
А.Балғабек
	Қоғамдық орындарда қауіпсіздікті қамтамасыз ету мақсатында бейне камералар орнату үшін жобалау – сметалық құжаттары әзірленіп, бюджеттік сұраным берілді.

	4. 
	Ө.Тынысбеков 
С.Сейфуллин атындағы кент тұрғыны:
Жеңіс көшесінде жолға тас төселген болатын, құм төсеп, тегістеу жұмыстары жүргізілсе.
	Заңдылықтарға сай қарастырып, шешу жолдары қарастырылсын
	15 тамыз
2026ж.
	Қ.Садықов
Ә.Құлсаров
А.Балғабек
	Жеңіс көшесінде жолға тас төсеу жұмыстарына жобалау-сметалық құжаттары әзірленіп, бюджеттік сұраным жолданды.

	Шет ауылдық округі

	1. 
	Оразалы Исақ, 
Үңірек ауылының тұрғыны:
Ауылымыздың ФАП ғимаратының ішіне жөндеу жұмыстары жүргізілсе.
	Заңдылықтарға сай қарастырып, жобалау сметалық құжаттарын әзірлеп,  ұсыныс берілсін.

	15 тамыз 2026ж.
	Д.Кәрсембаев
А.Аманжолов
Н.Қалижанов
	Ағымдағы жылы демеушілердің көмегімен Үңірек ауылындағы ФАП ғимаратына ішіне күрделі жөндеу жұмысы жүргізілді. Атап айтқанда есік, терезе, қабырғалары сырланып т.б жұмыстар жүргізілді. Қазіргі уақытта нысан толық жұмыс істеп тұр.

	2. 
	Жуманов Руслан, 
Үңірек ауылының тұрғыны:
Ауылдағы ескі столбалар (бөренелер) тозып жатыр.Ауыстырып берулерінізді сұраймын
	«Электртасымалдау» ЖШС-не тозығы жеткен бағаналарды ауыстыру жұмыстарын жүргізу қарастырылсын.

	15 тамыз 2026ж.
	Қ.Садықов
Ә.Құлсаров
Н.Қалижанов
	2026 жылдың жаз айларында Үңірек ауылындағы тозығы жеткен электр бағаналары анықталып ауыстырылды. 

	Көктіңкөлі ауылдық округі

	1. 
	Макажанова Багдат, 
Көктіңкөлі ауылының тұрғыны:
Көктіңкөлі мектебіне қашан күрделі жөндеу жұмыстары жүргізіледі,еден,терезе,есіктер ескі,қашан айырбасталады?
	Сметалық жобалық құжаттары жасалып, мәселені талқылап, шешу жолдары қарастырылсын.

	15 тамыз 2026ж.
	Д.Карсембаев
Р.Абенова
Қ.Қоршабеков
	2026 жылғы 21 шілде №1-20/134 Шет ауданының білім бөлімінің басшысы Р.Б.Абеноваға  хат жолданды.
Көктіңкөлі ауылының мектебіне 2027 жылы ағымды жөндеу жұмыстарын жүргізу үшін, қаражат қарастыру жұмыстары жүргізулуде.
Өтініш иесіне жауыбы беріліп, түсіндіру жұмыстар жүргізілді.


	2. 
	Гуреева Анна, 
Көктіңкөлі ауылының тұрғыны: 
Биыл жанбыр жаумаган сон, шабатын шөп жоқ, әкімдік тарапынан материалдық көмек боладыма шаруа қожалықтарға?
	Ауыл шаруашылығы бөлімі, - бірлесе отырып, мәселені талқылап, шешу жолдары қарастырылсын.

	15 тамыз 2026ж.
	О.Стыбаев
Е.Абишев
Қ.Қоршабеков
	2026 жылғы 21 шілде №1-20/133 Шет ауданының ауыл шаруашылық бөлімінің басшысына   Е.Абишевке хат жолданды.
«Ауыл шаруашылығы жануарларының  мал басына арналған жем-шөп шығындарының құнын арзандату» бағыты  бойынша субсидиялау  жергілікті бюджеттен қосымша  бюджет қаражаты бөлінген жағдайда  және/ немесе басқа бюджеттік бағдарламалардан қайта  бөлу есебінен және /немесе бөлінген бюджет қаражаты жеткілікті болған жағдайда жүзеге асырылады.
Өтініш иесіне жауыбы беріліп, түсіндіру жұмыстар жүргізілді.


	3. 
	Оспанов Киикбай, 
Көктіңкөлі станциясының тұрғыны:
Көктіңкөлі ауылынан Көктіңөлі станцияға дейін 18 шақырым тас жолға жөндеу жұмыстар жүргізілема?

	ТКШ бөлімі, округ әкімі - бірлесе отырып, сметалық жобалық құжаттары жасалып, мәселені талқылап, шешу жолдары қарастырылсын.

	15 тамыз
2026ж.
	Қ.Садықов
Ә.Құлсаров
Қ.Қоршабеков
	 2026 жылғы 21 шілде №1-20/132 Шет ауданының тұрғын үй коммуналдық шаруашылығы,жолаушылар көлігі және автокөлік жолдары бөлімінің басшысы Ә.Е.Құлсаровқа  хат жолданды.
Көктіңкөлі ауылынан Көктіңкөлі станцияға дейін 18 шақырым тас жолға жөндеу жұмыстарын жұргізу  үшін аудан бюджеттен қаражат қарастырылып, сметалық жобалық құжаттар дайындалуда.
Өтініш иесіне жауыбы беріліп, түсіндіру жұмыстар жүргізілді.


	Ақсу-Аюлы ауылдық округі

	1. 
	Утегенов Талғат, 
Ақсу-Аюлы ауылының тұрғыны:
Өткен жылы кәріз жүйесінің құрылыс жұмыстарына өз техникамызбен қатысып, жұмыс атқарған болатынбыз. Алайда биыл аталған жұмысқа бізді алмай отыр. Осындай жағдайда мердігер ұйым ең алдымен жергілікті тұрғындарды және өз ауылымыздың азаматтарын жұмыспен қамтуы тиіс емес пе?


	Өтініш иесіне түсіндірме жұмыстары жүргізілсін.

	15 тамыз
2026ж.
	Қ.Садықов
Д.Даткин
Д.Смаилов

	Қазіргі уақытта Ақсу-Аюлы ауылында кәріз жүйесінің құрылысы жүргізілуде.Қазақстан Республикасы Азаматтық кодексінің 380-бабына сәйкес азаматтар мен заңды тұлғалар шарт жасауға ерікті. Осыған байланысты Шет ауданының құрылыс бөлімі мердігер ұйымды белгілі бір жеке тұлғамен шарт жасасуға немесе оның құрылыс техникасын пайдалануға мәжбүрлей алмайды. Мұндай талап қою шарт еркіндігі қағидатына қайшы келеді және құрылыс бөлімінің құзыретіне жатпайды.Сонымен қатар, жергілікті тұрғындардың құрылыс техникасын құрылыс жұмыстарына тарту мәселесі бойынша мердігер ұйыммен бірқатар келіссөздер жүргізілді.Қазіргі уақытта мердігер ұйыммен құрылыс жұмыстары басталған кезден бастап келісімшарт жасаған жергілікті тұрғындардың құрылыс техникалары нысанда жұмыс атқаруда.Алдағы уақытта құрылыс жұмыстары қайта жанданған кезде жергілікті тұрғындардың құрылыс техникасын тарту мәселесі мердігер ұйыммен бірлесіп қарастырылатын болады. Бұл ретте құрылыс жұмыстарының қажеттілігі мен техникалық мүмкіндіктері, сондай-ақ қолданыстағы заңнама талаптары ескерілетін болады.Осыған байланысты жергілікті тұрғындардың құрылыс техникасын құрылыс жұмыстарына тарту бағытындағы жұмыстар алдағы уақытта да жалғасын табатынын хабарлаймыз.


	2. 
	Абдрахманова Манап, 
Ақсу-Аюлы ауылының тұрғыны:
Халықтың сұрауы бойынша ауыл аумағындағы ескі, пайдаланылмай тұрған ғимараттарды сырып тастап, олардың орнына жаңа тұрғын үйлер салса көше әдемі болады. Соны қолға алсаңыздар.

	Мәселені қолға алып, шешу жолдары қарастырылсын.

	15 тамыз
2026ж.
	О.Стыбаев
Т.Базылов
Д.Смаилов

	Аталған ғимараттардың меншік иелері бар. Қазақстан Республикасының қолданыстағы заңнамасына сәйкес жеке меншік құқығындағы мүлікті меншік иесінің келісімінсіз бұзуға немесе алып қоюға жол берілмейді. Ауылдың сәулеттік келбетін жақсарту және абаттандыру мақсатында аталған ғимараттардың меншік иелеріне нысандарды ретке келтіру, жөндеу немесе пайдаланылмай тұрған жағдайда тиісті шаралар қабылдау қажеттігі туралы хаттар жолданды.

	3. 
	Демесинова Нургуль, 
Ақсу-Аюлы ауылының тұрғыны:
Баласы Серік Әлішер медициналық колледжді тәмамдап, қазіргі уақытта аурухананың қабылдау бөлімінде фельдшер болып жұмыс атқарады. Аурухана тарапынан бакалавриат деңгейіндегі оқу ақысын төлеу қарастырылмаған. Бакалавриатта оқу мерзімі 6 жылды құрайды, ал оқу құны жылына шамамен 1 300 000 теңгені құрайды. Жоғары оқу орнына түсу үшін білім грантын бөлу мәселесіне қолдау көрсетуді сұрайды.
	Өтініш иесіне түсіндірме жұмыстары жүргізілсін.

	15 тамыз
2026ж.
	Д.Карсембаев
А.Аманжолов
Д.Смаилов
	Кәсіпкерлік және өнеркәсіп бөлімінің басшысы С. Ахмедияға «Алмалы» кәсіпорнының атына хат дайындалып берілді.

	4. 
	Смагулова Панар,
Ақсу-Аюлы ауылының тұрғыны: Мен, 2026 жылдың сәуір айында тұрғын үй кезегіне тіркелгенмін. Жалғыз басты адаммын. Қазіргі таңда тұрғын үйге мұқтаж болғандықтан, кезек тәртібі шеңберінде баспана алуға немесе тұрғын үймен қамтамасыз ету мәселесінде қолдау көрсетуді сұраймын.

	Өтініш иесіне түсіндірме жұмыстары жүргізілсін.

	15 тамыз
2026ж.
	Қ.Садықов
Т.Шамгунова Д.Смаилов

	Ақсу-Аюлы ауылдық округі әкімі аппаратының қарамағындағы бос тұрған тұрғын үй Смағұлова Панарға уақытша тұру мақсатында пайдалануға берілді.

	Ақадыр кенті

	1. 
	Қ.Айгиров,
Ақадыр кентінің тұрғыны: 
Жарылғап батыр көшесіндегі кәріз жүйесін жөндеп, сорғы қойылса
	Қызмет көрсететін кәсіпорынмен тиісті жұмыстар жүргізілсін.

	15 тамыз
2026ж.
	Қ.Садықов
М.Койшибаев
	Су Беру ЖШС тарапынан тиісті жұмыстар жасалып бүгінгі күнге қиындық туғызып отырған жоқ.

	2. 
	Б.Қотрашев,
Ақадыр кентінің тұрғыны: 
Кент тұрғындарының малы жайылатын жердің шекарасын анықтап,заңдастырып беруді сұрады. 
	Өтініш иесіне түсіндірме жұмыстары жүргізілсін.

	15 тамыз
2026ж.
	О.Стыбаев
Т.Базылов
М.Койшибаев
	«Ақадыр кенті әкімінің аппараты» ММ-не 2026 халықтың малын бағуға арналған 5000 га жер қарастырылып берілді.

	3. 
	Ж.Ермекбаев,
Ақадыр кентінің тұрғыны: 
Тәуелсіз Қазақстан көшесіндегі № 12,14,16 үйлер маңындағы от жағатын қазандықты және күл қоқыс тастайтын жәшіктерін қоршап берсеңіздер.
	Тиісті жұмыстар атқарылып өтініш иесіне жауабы берілсін.

	15 тамыз
2026ж.
	Қ.Садықов
М.Койшибаев

	Бүгінгі күнге күл қоқыс тастайтын жәшіктер орны бюджет есебінен қарастырылып қоршалды. Отқазандықты қоршау 2027 жылғы жоспарға енгізілді.

	4. 
	Ж.Калкин, 
Ақадыр кентінің тұрғыны: 
1.Сұрақ: А.Абдраимов көшесіндегі 3 бес қабатты үйлер бар, соның екеуінің шатыры жасалды. Бір үй неге қалып қойды?

	Тиісті жұмыстар атқарылып өтініш иесіне жауабы берілсін.

	15 тамыз
2026ж.
	Қ.Садықов
М.Койшибаев
	Сметалық құжаттары дайын алайда  аудандық прокуратурадан рұқсат берілмей отыр.

	5. 
	2 Сұрақ: А.Абдраимов су құбырын жөндегенде қазылған шұңқырды жабуын сұрады.


	Тиісті жұмыстар атқарылып өтініш иесіне жауабы берілсін.

	15 тамыз
2026ж.
	Қ.Садықов
М.Койшибаев
	Жұмысты жүргізген мердігер тарапынан қалпына келтіру жұмыстары жүргізілді.

	6. 
	3.Сұрақ; Осы көшеге балалар ойын алаңын салып беруді сұрады.

	Жобалау сметалық құжаттары әзірленіп, бюджеттік сұраныс жолдансын.

	15 тамыз
2026ж.
	Қ.Б.Садықов
М.Койшибаев
	2027 жылғы жоспарға енгізілді.

	7. 
	Н.Сеитов, 
Ақадыр кентінің тұрғыны: 
1.Сұрақ: Ақадыр кентінің ішкі жолдарын асфальттау үшін Республикалық бюджеттен қаражат сұралды ма?

	ЖСҚ толық рәсімдеп, мемлекеттік сараптамадан өткізіп, бюджеттік сұраныс жолдансын.

	15 тамыз
2026ж.
	Қ.Садықов
Ә.Құлсаров
М.Койшибаев


	Кенттін ішкі жолдарын орташа жөндеуді конкурс аяқталып,мердігер Ғимарат-М ЖШС болып анықталды. Жұмыстардың аяқталуы 2027 жылдын соңына белгіленген.

	8. 
	2.Сұрақ: Кентте аспалы көпір жұмысы басталса

	ЖСҚ толық рәсімдеп, мемлекеттік сараптамадан өткізіп, бюджеттік сұраныс жолдансын.

	15 тамыз
2026ж.
	Қ.Садықов
Ә.Құлсаров
М.Койшибаев


	Сметалық құжаттар толық дайын, сараптамадан өткен. 2027 жылдын жоспарында бар.

	9. 
	3.Сұрақ: Кент бойынша күл қоқыс алаңын қоршауды сұрайды.

	Мәселені қолға алып, шешу жолдары қарастырылсын.
	15 тамыз
2026ж.
	Қ.Садықов
Ә.Құлсаров
М.Койшибаев


	Күл-қоқыс алаңын қоршау жұмысы бюджет есебінен бөлініп, мердігер анықталып,жұмыстар жүргізілуде.

	10. 
	4.Сұрақ: Ақадыр кентіне газ құбыры тартылады ма?
	Мәселені анықтап, өтініш иесімен түсіндірме жұмыстары жүргізілсін.
	15 тамыз
2026ж.
	Қ.Садықов
Ә.Құлсаров
М.Койшибаев


	Қазіргі уақытта Қарағанды облысының энергетика және тұрғын үй-коммуналдық шаруашылығы басқармасы» ММ «Қарағанды облысының Ақсу-Аюлы п., Еркіндік а., Успенка а., Сәкен Сейфуллин а. тарту құбырының, «Сейфуллин» АГТС, «Ақсу-Аюлы» АГТС және газбен жабдықтау желілерін салу» жобасын іске асыруда. Ақадыр кентінің газ көлемдері аталған жоба аясында қарастырылған. Қазіргі уақыттағы басым міндет — газбен жабдықтаудың қолданыстағы жобасын іске асыруды аяқтау. Ол аяқталғаннан кейін осы жоба аясында Ақадыр кентіне газ берілу жолдары қарастырылады.


	11. 
	Қ.Марткенов,
Ақадыр кентінің тұрғыны: 
Ақадыр – Қарағанды бағытына қосымша автобус шықса

	Тұрғындар арасында сауалнама жүргізіліп, нәтижесінде автобустың жұмыс кестесін өзгерту жолдары қарастырылсын.
	15 тамыз
2026ж.
	Қ.Садықов
Ә.Құлсаров
М.Койшибаев
	Халықтың тасымалдау қызметіне деген қажеттілігін ескере отырып, екінші автобусты шығару мәселесі қаралды. Алайда қазіргі таңда жол жүру ақысының және тасымалдау шығындарының өсуіне байланысты екінші автобусты шығару экономикалық тұрғыдан тиімсіз болып табылады.

